ดัชนีหุ้นวันที่ 25 พ.ย.ปิดลบ 13.32 จุด
ตลาดหุ้นวันที่ 25 พ.ย. เปิดตลาดที่ระดับ 967.18 จุด ลดลง 13.32 จุด
29 ต.ค. 2565

ตลาดหุ้นวันที่ 25 พ.ย. ปิดตลาดที่ระดับ 967.18 จุด ลดลง 13.32 จุด  
ตลาดหุ้นวันที่ 25 พ.ย. เปิดตลาดลดลง และหลังจากนั้นดัชนีแกว่งตัวลดลงโดยตลอด มีแรงขายในหุ้นขนาดใหญ่เข้ามา ท่ามกลางการซื้อขายเบาบาง ท้ายตลาดดัชนีหุ้นปิดที่ระดับ 967.18 จุด ลดลง 13.32 จุด หรือ 1.36% มูลค่าการซื้อขาย 14,829 ล้านบาท 
5 อันดับหุ้นที่มีการซื้อขายสูงสุด
1.ADVANC ปิดที่ 137.50 บาท ลดลง 7 บาท หรือ 4.48% มูลค่าซื้อขาย 1,231 ล้านบาท 2.PTTGC ปิดที่ 62.25 บาท ลดลง 0.75 จุด หรือ 1.19% มูลค่าซื้อขาย 1,075 ล้านบาท 3.SCB ปิดที่ 102 บาท ลดลง 3.50 บาท หรือ 3.32% มูลค่าซื้อขาย 948 ล้านบาท 4.JAS ปิดที่ 1.96 จุด ลดลง 0.02 บาท หรือ 1.01% มูลค่าซื้อขาย 947 ล้านบาท 5.BANPU ปิดที่ 546 บาท ลดลง 14 บาท หรือ 2.50% มูลค่าซื้อขาย 787 ล้านบาท  นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.พัฒนสิน กล่าวว่า ภาพโดยรวมของตลาดหุ้นอ่อนตัวเป็นไปในทิศทางเดียวกับตลาดหุ้นในเอเชีย ซึ่งปรับตัวลดลงเฉลี่ยกว่า 1% โดยกลุ่มหุ้นสื่อสารปรับตัวลดลงแรงนำตลาด พร้อมกับแรงขายในหุ้นขนาดใหญ่เช่น บริษัท ปูนซิเมนต์(SCC) บริษัท บ้านปู(BANPU) เป็นต้น  การปรับตัวลดลงของดัชนีส่วนหนึ่งมาจากปัจจัยในยุโรปมีความกังวลมากขึ้น ภายหลังทางอังกฤษออกแถลงข่าวเริ่มเตรียมแผนรับสถานการณ์ฉุกเฉินรับ กรณีกลุ่มยูโรโซนล่มสลายหรือมีบางประเทศของถอนตัวออกจากกลุ่ม
สำหรับสัปดาห์หน้าคาดว่าดัชนีจะผันผวนในช่วงต้นสัปดาห์ โดยนักลงทุนเฝ้ารอพัฒนาการของข่าวจากกลุ่มประเทศยุโรป และการประชุมของคณะกรรมการนโยบายการเงิน(กนง.) ที่จะมีขึ้นในวันที่ 30 พ.ย. นี้